Насоки за работа за учениците од VIII2 по предметот Унапредување на здравјето за периодот од **21-24.04.2020** година. Предметен наставник: Јасмина Стојановска

**Тема: Туберкулоза**

*Цели: Учениците да се информираат за болеста Туберкулоза*

***Туберкулозата*** (ТБ или ТБЦ) е заразна болест која е предизвикана од бактеријата Mycobacterium tuberculosis. Се пренесува преку воздухот, најчесто се инфицирани белите дробови, но можат да бидат опфатени и други органи. Здравиот организам обично успешно ја совладува инфекцијата и не дозволува појава на болест. Ако заради различни причини имуниот систем не успее да ја совлада инфекцијата, тогаш организмот заболува од белодробна ТБ. Лицето инфицирано од ТБ – бацили може да нема симптоми на заболување, а подоцна (по повеќе години) овие бацили да предизвикаат болест. Кај 5-10 % од инфицираните во текот на животот настанува туберкулозно заболување, а тоа се случува кога отпорноста на организмот ќе опадне од разни причини: нередовна и слаба исхрана, преголемо физичко и психичко оптоварување, стрес, консумирање големо количество алкохол и цигари, употреба на дроги, некои други заболувања (шеќерна болест, карцином и др.). Повеќето луѓе кои имаат ТБ немаат никакви симптоми или симптомите се благи. Најчести симптоми за ТБ се: кашлица која трае подолго од три недели, сува или продуктивна, понекогаш придружена со крвав искашлок, болки во градите, срцебиење, потешко дишење, голем и долготраен замор и при најмал физички напор, малаксаност, губење на апетитот, слабеење, покачена температура, потење (што е карактеристично попладне или рано наутро, околу вратот и горниот дел на градите). Превенцијата од ТБ се обезбедува со вакцинација со БСЖ вакцина.

Оваа недела имате за задача само да се запознаете со болеста Туберкулоза преку горенаведените информации. Немате обврска да ми испраќате домашна работа, но доколку имате некакво прашање поврзано со темата обратете ми се на jasminamac@gmail.com .